|  |  |  |
| --- | --- | --- |
| **Klausimas/siūloma redakcija** | **Teikiamas komentaras / siūlymas** | **LITGRID AB atsakymas** |
|  |  | |
| Kokie veiksniai turi įtakos pirkimo objekto kainos? Kas ir kokia dalimi galėtų mažinti kainą? Kas ją didina? | * **Komentaras:**   Didžiausią įtaką turi projektavimo terminai.   * **Komentaras:**  1. Pirkimo objekto veiksniai, lemiantys didesnę kainą ir ilginantys atlikimo terminus (projektui, kuris vadinasi „...110 kV skirstyklos rekonstravimas“):    1. žemės klausimų tvarkymas (5 TU skyrius: servitutai, notarai, SNŽS nustatymo klausimai, kompensacijos, ....).    2. LITGRID TU nurodyti šio objekto 330 kV skirstyklos dalies darbai;    3. Paliekama esama įranga, prie kurios reikia taikytis, ją perkelti ir kartu rekonstruoti ir likusią dalį pastotės.    4. Reikalavimas atlikti RAA schemų pataisymus nutolusiose pastotėse „..iki tikrovę atitinkančio lygio“. Ne problema įnešti pakeitimus tik su šiuo projektu, jei projektuotojas gauna esamos padėties tikrovę atitinkančius brėžinius redaguojamu formatu. Problema beveik visada būna, kad LITGRID AB neturi tokių brėžinių ir projektuotojas turi juos kažkaip padaryti ir pateikti LITGRID AB(darydamas auditą esamos padėties ir brėžiniuose, ir objekte, ir prašydamas pagalbos iš derintojų, ir t.t.)    5. Nurodytas terminas projektams parengti ir kitiems nurodytiems darbams atlikti.    6. LITGRID AB reikalavimai PP parengimui, kurie yra žymiai didesni nei reikalaujama pagal Statybos įstatymą ir poįstatyminius aktus.   Sutarties bendrojoje dalyje reikalavimas: „*projekto vykdymo priežiūra privalo būti vykdoma ne mažiau kaip 5 val. per savaitę, deleguojant į Objekto statybvietę projekto vykdymo priežiūros vadovą ir/ar projekto dalies vykdymo priežiūros vadovą (-us) (priklausomai nuo vykdomų statybos darbų srities). Projekto dalies vykdymo priežiūros vadovas (-ai) privalo pasirašyti paslėptų statybos konstrukcijų ir paslėptų statybos darbų patikrinimo, inžinerinių tinklų, technologinių inžinerinių sistemų išbandymo, pripažinimo tinkamais naudoti aktus ir kitus statybos vykdymo dokumentus, jei jie atitinka Projektinius pasiūlymus bei normatyvinių dokumentų reikalavimus*;“. | Dėkojame už pateiktus pastebėjimus ir išsakytas rizikas. Įvertinę pastabas informuojame, kad pirkimo sąlygos ir reikalavimai nebus keičiami – jie bus palikti tokie patys, kaip ir kituose mūsų įgyvendinamuose projektuose. |
|  | | |
| 1. Ar Sutarties projektas yra priimtinas? Ar yra kritinių punktų Sutartyje kas lemtų Jūsų nedalyvavimą pirkime arba reikšmingai didintų kainą?   Komentarai teikiami rašant komentarus pridėtame Sutarties projekte arba šioje pastabų lentelėje. | * **Komentaras:**   Sutarties projektas priimtinas, tačiau siūlytume peržiūrėti reikalavimus dėl įgyvendinimo terminų ir projekto vykdymo priežiūros. | Dėkojame už pastebėjimą. Atsižvelgus į pateiktus komentarus, pakoreguotas vienas iš sutarties specialiosios dalies punktų, kuris pirkime bus išdėstytas taip: *3.1. Projektuotojas įsipareigoja suteikti projektavimo paslaugas per: 1) parengti priešprojektinius pasiūlymus (3 variantus) – per 2,5 mėnesį nuo Sutarties įsigaliojimo dienos; 2) parengti projektinius pasiūlymus ir gauti statybą leidžiant dokumentą – per 9,5 mėnesius nuo Sutarties įsigaliojimo dienos 3) parengti techninį darbo projektą ir gauti teigiamą ekspertizės išvadą – 14,5 mėnesių nuo Sutarties įsigaliojimo dienos. Šis terminas rašytiniu Šalių sutarimu gali būti pratęstas ne daugiau kaip 3 kartus ne ilgesniam kaip 2 mėnesių laikotarpiui dėl nuo Nenugalimos jėgos aplinkybių ir/arba dėl papildomų projektavimo paslaugų įsigijimo.* |
|  | | |
| Pagal techninę užduotį ir sutarties specialiąsias sąlygas, visų projektavimo etapų trukmė skaičiuojama nuo tos pačios ataskaitinės datos – sutarties įsigaliojimo dienos. Projektavimo paslaugos numatomos trimis etapais:   * priešprojektiniai pasiūlymai (3 variantai) – per 1 mėnesį; * projektiniai pasiūlymai ir statybą leidžiančio dokumento (SLD) gavimas – per 8 mėnesius; * techninis darbo projektas ir ekspertizė – per 13 mėnesių.   Svarbu pažymėti, kad statybą leidžiantis dokumentas **turi būti gautas ne vėliau kaip per 8 mėnesius nuo sutarties įsigaliojimo**. Atsižvelgiant į tai, prašome:   1. Patvirtinti, ar 1 mėnuo yra pakankamas 3 skirtingų priešprojektinių pasiūlymų parengimui, įvertinant užduoties specifiką ir skirstyklos rekonstravimo sudėtingumą. 2. Patvirtinti, ar 7 mėnesiai yra pakankamas terminas projektinių pasiūlymų parengimui ir visų reikalingų procedūrų atlikimui iki SLD gavimo.   Jei matote rizikas ar nepakankamumą, nurodykite, kokie, Jūsų vertinimu, būtų tinkami ir proporcingi terminai šiems dviem etapams, išlaikant bendrą 8 mėnesių terminą iki SLD gavimo. | * **Komentaras:**   Mūsų nuomone Projektavimo paslaugos terminai:   1. priešprojektiniai pasiūlymai (3 variantai) – per 3 mėnesius 2. projektiniai pasiūlymai ir statybą leidžiančio dokumento (SLD) gavimas – per 15 mėnesių   techninis darbo per ojektas ir ekspertizė – per 19 mėnesių   * **Komentaras:**  1. 1 mėnesio trukmės terminas priešprojektinių pasiūlymų varianto paruošimo/susiderinimo paslaugai suteikti yra per trumpas. Projektuotojo darbui 1 mėnesio turėtų pakakti, nors objektas yra sudėtingas. Kadangi reikia rengti brėžinius ant topografinio pagrindo, reikia papildomai minimum 2 savaičių nors preliminarios topografijos gavimui iš subrangovo. Plius įsivertinkite, kiek reikės laiko parengtų pasiūlymų LITGRID peržiūrai ir suderinimui. Mūsų nuomone, tikėtina, kad bendroje sumoje per 2,5 mėnesio būtų įmanoma turėti suderintą vieną variantą tolimesniam projektavimui, jei visos šalys bendradarbiaus ir sieks bendro tikslo. 2. Nėra priimtinas projektinių pasiūlymų parengimo terminas. Įvertinus keliamus reikalavimus techninėje užduotyje ir teisės aktų reikalavimus visoms būtinoms procedūroms, jis turėtų būti ne 7 mėnesiai, bet ne mažiau kaip 11 mėnesių. 3. Rizikos:    1. Neįmanoma per 1 mėnesį pateikti 3 variantus ir juos susiderinti su Perkančiuoju subjektu.    2. SLD gavimo procedūra per Infostatybą gali užtrukti iki 2 mėnesių.    3. Suderintos topografijos gavimas užtrunka iki 1,5-2 mėnesių. Geologai atlieka tyrimus tik turėdami suderintą topografiją. Paruošiamieji darbai, geologų darbai objekte, laboratoriniai tyrimai, ataskaitos ruošimas užtrunka dar apie 2 mėnesius. Pagal Litgrid reikalavimus geologijos ataskaita privalo būti įdėta į parengtus PP. Ilgėja PP parengimo laikas.   Norint bandyti tilpti į 8 mėnesių SLD gavimo laiką reikėtų:   1. Techninėje užduotyje kiek tik įmanoma sumažinti reikalavimus ir apsiriboti išimtinai tik 110 kV skirstykla; 2. Pagalvoti, kurią esamą įrangą tikrai reikia palikti ir nekeisti nauja; 3. LITGRID iš anksto pasidaryti suderintą topografinę nuotrauką šio objekto apimčiai; 4. Labai operatyviai reaguoti ir derinti priešprojektinius pasiūlymus siekiant iš karto išsakyti visas pastabas; 5. Jei pavyktų, iš anksto užsisakyti ir geologiją; Jei nepavyktų pasidaryti geologinius tyrimus, tai bent jau palydėti į pastotę projektuotojo pasamdytus geologus ir prižiūrėti juos darbų metu.   Iš karto surinkti esamos padėties informaciją apie Litgrid objektus (ir Telšių TP, ir nutolusias pastotes), kurie minimi techninėje užduotyje, ir sutarties pasirašymo dieną pateikti projektuotojui. | Dėkojame už pastebėjimą. Atsižvelgus į pateiktus komentarus, pakoreguotas vienas iš sutarties specialiosios dalies punktų, kuris pirkime bus išdėstytas taip: *3.1. Projektuotojas įsipareigoja suteikti projektavimo paslaugas per: 1) parengti priešprojektinius pasiūlymus (3 variantus) – per 2,5 mėnesį nuo Sutarties įsigaliojimo dienos; 2) parengti projektinius pasiūlymus ir gauti statybą leidžiant dokumentą – per 9,5 mėnesius nuo Sutarties įsigaliojimo dienos 3) parengti techninį darbo projektą ir gauti teigiamą ekspertizės išvadą – 14,5 mėnesių nuo Sutarties įsigaliojimo dienos. Šis terminas rašytiniu Šalių sutarimu gali būti pratęstas ne daugiau kaip 3 kartus ne ilgesniam kaip 2 mėnesių laikotarpiui dėl nuo Nenugalimos jėgos aplinkybių ir/arba dėl papildomų projektavimo paslaugų įsigijimo.* |